הוועדה למיזמים ציבוריים, כנסת 25, פרוטוקול מספר 26, 2023-07-17 00:00

אוהד טל: בוקר טוב לכולם

אוהד טל:  אנחנו ביום שני כ"ח בתמוז, תשפ"ג, 17

אוהד טל: 7

אוהד טל: 2023

אוהד טל:  אנחנו בשלב האחרון של הדיונים הרבים שקיימנו בחוק ואנחנו הגענו לשלב ההצבעות

אוהד טל:  ההסתייגויות וההצבעות

אליהו דלל: אפשר לפני זה מילה?     

אוהד טל: כן, חבר הכנסת דלל

אליהו דלל: אני מצטער שלא יכולתי להיות בחלק גדול מהדיונים

אליהו דלל:  אבל הבנתי שמשרד הכלכלה יש איזה שהיא אמירה מסוימת, או לפחות הם מעוניינים לדבר

אליהו דלל:  והייתי כן נותן זכות דיבור למנכ"ל משרד הכלכלה

אוהד טל: אנחנו ניתן למשרד הכלכלה, נציג משרד הכלכלה לדבר

אליהו דלל: תודה

אוהד טל: בבקשה

אמנון מרחב: טוב, תודה רבה אדוני יושב הראש, חברי הכנסת

אמנון מרחב:  אני אבהיר דבר ראשון שמשרד הכלכלה רואה בתיקון לחוק חשיבות רבה

אמנון מרחב:  המטרה היא נכונה וראויה ולכן באופן עקרוני עמדת המשרד לגבי התיקון עצמו היא חיובית

אמנון מרחב:       אנחנו רואים קושי גדול בתיקון כפי שהוא מוצע, מאחר שפקודת האגודות השיתופיות היא פקודה שהשר הממונה או האחראי עליה הוא שר הכלכלה והתעשייה

אמנון מרחב:  וביתר דיוק רשם האגודות השיתופיות

אמנון מרחב:  לכן מבחינת משרד הכלכלה התיקון המוצע בסעיף 6(ו) לפי הוועדה ליישובים קהילתיים היו"ר שלה לא יהיה נציג משרד הכלכלה, היא הצעה שמבחינת משרד הכלכלה טמון בה קושי גם מעשי ומקצועי וגם קושי משפטי

אמנון מרחב:  ברמה המעשית והמקצועית, הרי שבהיות החוק חוק של אגודות שיתופיות מן הראוי שרשם האגודות השיתופיות, ולעמדתנו בהעדרו גם מנכ"ל משרד הכלכלה יעמדו בראשות הוועדה ולא אף נציג אחר

אמנון מרחב:       החוק מקפל בתוכו, או התיקון המוצע, מקפל בתוכו הרבה היבטים חוקתיים, משפטיים מאוד מורכבים

אמנון מרחב:  שהמומחיות המקצועית נמצאת בידי נציגי משרד הכלכלה והתעשייה וביתר דיוק בידי רשם האגודות השיתופיות

אמנון מרחב:  לכן אנחנו רואים כל ניסיון להפקיע את ראשות הוועדה מהמשרד המוביל את החוק לא נכונה משפטית

אמנון מרחב:  ויותר מזה, לא נכונה מקצועית

אמנון מרחב:  לצערי הרב השר הגיש הסתייגות ובגלל 10 דקות איחור נמנע ממנו שההסתייגות תידון כאן, וגם בזה אנחנו רואים תקלה

אמנון מרחב:  והשר ביקש להביע גם את, עם כל הכבוד, גם את צערו הרב על כך שההסתייגות שלו לא תידון כאן בגלל 10 דקות איחור

אמנון מרחב:  ואני אבהיר גם לפרוטוקול שהאיחור הקטן הזה אירע בגלל דיון שהיה אצלי עם נציגי החטיבה להתיישבות, שעומדים מאחורי החוק הזה

אמנון מרחב:  ושביקשו מאתנו לרדת מההתנגדויות שלנו

אמנון מרחב:  מנימוקים שאני אומר כאן לפרוטוקול, מנימוקים שהם לא מקצועיים

אמנון מרחב:       לכן כל קביעה בסעיף, קבלת התיקון בלשונו, תהיה פגיעה מקצועית בעבודת הוועדה ותהיה תקלה לחוק ולמטרה המבורכת שלו

אמנון מרחב:  ולכן אני מבקש, תשקלו שוב

אמנון מרחב:  כל מה שאנחנו מבקשים, בתיאום גם עם משרד המשפטים

אמנון מרחב:  כמדומני שהם נמצאים כאן

אמנון מרחב:  שייאמר שיושב ראש הוועדה יהיה רשם האגודות השיתופיות ובהיעדרו מנכ"ל משרד הכלכלה והתעשייה

אמנון מרחב:  תודה רבה

אוהד טל: תודה רבה לאדוני

אוהד טל:  כיוון שהנושא הזה נדון בוועדה ואנחנו, דווקא עם נציגי משרד המשפטים, ופה אני נאלץ להסכים איתם

אוהד טל:  לא נאלץ, מסכים איתם

אוהד טל:  ההיגיון של החוק הוא היגיון התיישבותי, הוא היגיון קהילתי

אוהד טל:  לקחת מנכ"ל משרד שלא חי את השטח ולא מכיר את הדינמיקה, להעמיד אותו בראש הוועדה הזאת סותר את ההיגיון הבסיסי של החוק הזה

אוהד טל:  ולכן אני לא רואה שום סיבה לחזור מהעניין הזה

אוהד טל:       ואני אגיד עוד דבר: אתה מדבר בשם היגיון משפטי

אוהד טל:  יש פה מספיק יועצים משפטיים

אמנון מרחב: מקצועי ומשפטי

אוהד טל: אוקיי

אוהד טל:  מקצועי ומשפטי

אוהד טל:  אז הבעת את עמדתך

אוהד טל:  על ההיבט המקצועי השבתי לך

אוהד טל:  על ההיבט המשפטי, זה לא תפקידך אדוני

אוהד טל:  אתה נציג הממשלה, אתה לא יועץ משפטי

אוהד טל:  ואין תפקידך להתייחס לעניינים המשפטיים

אוהד טל:  כל אחד שיעשה את תפקידו

אוהד טל:       טוב, אנחנו ניגש להצבעות

אוהד טל:  ראשון הדוברים בעצם, לפי הרשימה, לפי מה שיש לנו כאן

ניצן רוזנברג: אז אני רק אגיד שקיבלנו כמה קבצי הסתייגויות

ניצן רוזנברג:  חבר הכנסת צבי סוכות משך את ההסתייגויות שהוא הגיש

ניצן רוזנברג:  בנוסף יש לנו 7 הסתייגויות מטעם "יש עתיד", 8 "המחנה הממלכתי", 10 של "העבודה", 14 של רע"מ ו-52 של חד"ש תע"ל

ניצן רוזנברג:  מישהו נמצא כאן מטעם כל אחת מהסיעות? אם מישהו נמצא כאן מטעם כל אחת מהסיעות, כמובן שהוא יכול לנמק בשם סיעתו

ניצן רוזנברג:  ויכול שחבר כנסת אחר מהאופוזיציה ינמק בשם חברי כנסת אחרים, ככל שהדבר נדרש

יונתן בן-הרוש: רק רשימת חברי הוועדה שנמצאים פה: אוהד טל, דן אילוז, אלי דלל, רם בן ברק, אלון שוסטר ואימאן ח'טיב יאסין

יונתן בן-הרוש:  אלה רשאים להצביע

יונתן בן-הרוש:  בסדר?      

אוהד טל: טוב, אז חד"ש תע"ל לא נמצאים

ניצן רוזנברג: אפשר גם שינמקו במאוחד, אין עם זה בעיה

ניצן רוזנברג:  אם רוצים

אוהד טל: מי ינמק במאוחד?     

ניצן רוזנברג: יש מישהו, אולי חבר הכנסת שוסטר?     

אוהד טל: לא, שוסטר רוצה לנמק את שלו בנימוק אחד בלבד

ניצן רוזנברג: אוקיי, אז אפשר יהיה להצביע בלי הנמקה

אוהד טל: על ההסתייגויות של חד"ש תע"ל?     

ניצן רוזנברג: כן

אוהד טל: אוקיי

אוהד טל:  מי בעד ההסתייגויות של חד"ש תע"ל? מי נגד? נמנעים? אין

אוהד טל: ההסתייגויות לא התקבלו

אוהד טל:       סיעת "המחנה הממלכתי"

אוהד טל:  חברנו, חה"כ אלון שוסטר, בבקשה

אלון שוסטר: מההסתייגויות אני מבקש לגעת בהסתייגות אחת שאתה אולי תעזור לי לראות איפה היא נמצאת

אלון שוסטר:  והיא קשורה במעמד של רמ"י

אלון שוסטר:  אני מבקש שהחוק, שרמ"י לא ידרוש ברגע כזה או אחר, אחרי שהוועדה באופן סדור על פי החוק תבחר או תקבל את אותם אנשים שמועמדים לקליטה, שלא תעלה הטענה של חוסר יכולת לפטור ממכרז או כל תרגיל אחר פרט להקצאת מגרש על פי קביעת הוועדות שנקבעו בחוק הזה

אלון שוסטר:       הדבר הזה קרה בעבר

אלון שוסטר:  נגררנו לדיונים משפטיים

אלון שוסטר:  ואני מציע שנייצר קוהרנטיות של פעילות הרשות המבצעת לאור כוונה ברורה של המחוקק, כפי שיבוא לידיי ביטוי בחוק זה, לאפשר הקצאה בפטור ממכרז לכל מי שיעבור בוועדות

אלון שוסטר:  של יישוב והוועדה שלו והפרטים בוועדה הרלוונטית, על בסיס כל ההגבלות, הנחיות

אוהד טל: רגע, אתה מדבר על איזה הסתייגות?     

אלון שוסטר: אז זה בדיוק העניין, שאני לא רואה אותה פה רשומה

אלון שוסטר:  אבל אנחנו הגשנו את ההסתייגות

אוהד טל: היא לא רשומה?     

אלון שוסטר: גם האחרים הגישו, אבל משום מה אני לא רואה אותה

אוהד טל: שנייה, אצלי יש את הרשימה הזו

אוהד טל:  חברי הכנסת מ-"המחנה הממלכתי"

אוהד טל:  8 סעיפים?     

אלון שוסטר: אנחנו הגשנו את ההסתייגות שדיברתי עליהם במהות

אלון שוסטר:  אני רוצה שאולי מנהלי הוועדה יגידו לי מה קורה

אוהד טל: רגע, אז עוד פעם

אוהד טל:  סליחה, רגע, תסביר שוב פעם את מה שאתה מבקש

אלון שוסטר: אני אסביר בצורה פשוטה

אלון שוסטר:  אני מבקש שתיווצר קוהרנטיות, זהות בין ההחלטות הפרסונליות של הוועדה לקליטה, הוועדה שמקבלת, שממיינת

אלון שוסטר:  מאשרת את הכניסה של האדם המסוים, של המשפחה המסוימת, ליישוב המסוים

אלון שוסטר:  וצריך להיות ברור שהקצאת המגרש בפטור ממכרז, כך זה נקרא, ולא במכרז

אלון שוסטר:  לא ביחד עם אנשים אחרים

אלון שוסטר:  הרי זה מהות העניין, להקצות קרקע למי שעבר

אוהד טל: רגע, בעצם על איזה סעיף אנחנו מדברים?     

ניצן רוזנברג: זה לא סעיף שקיים כרגע בחוק

ניצן רוזנברג:  חוק ועדות קבלה זה תיקון לפקודת האגודות השיתופיות

ניצן רוזנברג:  הוא אינו עוסק בפטורים ממכרז

ניצן רוזנברג:  אפשר לבקש מנציג של רמ"י להתייחס לזה, אם אתם רוצים

ניצן רוזנברג:  אבל זה טווח חקיקה אחר, ככל שיש כוונה לתקן

ניצן רוזנברג:  זה לא שזה בלתי אפשרי, אבל זה לא היה חלק מהדיונים שהיו בוועדה הזו, אגב התיקון הזה

אוהד טל: אוקיי, כן?     

אלון שוסטר: זה לא היה

אלון שוסטר:  אני רק מציין מכשלה גדולה שעומדת בפנינו

אלון שוסטר:  ברגע שקיבלנו את ההחלטה בנוכחות אנשי רמ"י

אלון שוסטר:  זה נכון שהדיון לא התקיים, אבל האזהרה של נציגות רמ"י שהסכנה הזאת קיימת גם היא לא נאמרה

אלון שוסטר:  זאת אומרת, אני מתריע בפני מציאות שבה אנחנו לכאורה מניחים שאנחנו נכנסים לאוטוסטרדה

אוהד טל: רגע, חבר הכנסת שוסטר, אתה יודע להגיד לנו איפה אתה מכניס את זה בלשון החוק?     

אלון שוסטר: נטלי?     

אוהד טל: טוב, אתה רוצה רגע לעשות בדיקה בינתיים? בסדר, אז נחזור אליך

אוהד טל:  כן, נציג רמ"י, בבקשה

אריאל צבי: בוקר טוב

אריאל צבי:  שמי אריאל צבי, לשכה משפטית, רשות מקרקעי ישראל

אריאל צבי:  אני אתייחס למה שאמר חה"כ שוסטר, אולי אני אצליח להפיס את דעתו

אריאל צבי:       רשות מקרקעי ישראל לא עושה תרגילים ולא "שטיקים"

אריאל צבי:  היא פועלת לפי החלטות מועצה ולפי החוק ובהתאם לייעוץ משפטי שהיא מקבלת

אלון שוסטר: זה קרה

אריאל צבי: כמו שאמרנו עוד בדיונים הקודמים, אנחנו הצענו שהחוק יחול על מפת אזורי עדיפות שיכון, שבעיקרון זו המפה שעל בסיסה המועצה והרשות מקבלות החלטות ונותנות הטבות בתחום הבינוי וההתיישבות

אריאל צבי:       ברגע שכך נעשה העמדה של הגורמים המקצועיים ברשות היא שככלל ניתן להמשיך את המדיניות הקיימת היום בהחלטות המועצה, שלפיה ניתן פטור ממכרז ביישובים שהחוק חל עליהם

אריאל צבי:  בעיקרון אני אומר בכלל ולגבי המיינסטרים

אריאל צבי:  זו העמדה העקרונית שלנו

אריאל צבי:  כמובן שיכולים להיות חריגים, במקרים כאלה ואחרים

אריאל צבי:  אבל שוב, זו העמדה שלנו לגבי המיינסטרים של היישובים

אריאל צבי:  המועצה כמובן יכולה לקבל את ההחלטות שלה כפי שהיא תמצא לנכון, אבל זו עמדתנו המקצועית כגורמי המקצוע ברשות

אריאל צבי:  שבעיקרון אפשר לגבי המיינסטרים של היישובים ולגבי כלל היישובים להמשיך את המדיניות הקיימת כפי שהיא קיימת היום בהחלטות המועצה

אריאל צבי:  שהיא מעניקה פטור לגבי יישובים שהחוק חל עליהם

אריאל צבי:  זה ידרוש כמובן התאמות בהחלטות המועצה, אבל בעיקרון זו העמדה שלנו

אריאל צבי:  יש לזה כמובן גם השלכות תקציביות בהקשר הזה וצריך לקחת את זה בחשבון

אלון שוסטר: לא הבנתי מה זה המיינסטרים, מה זה אומר? זה אומר שחלק מהמועמדים שיעברו בוועדה לא יקבלו פטור ממכרז?     

אריאל צבי: אני יודע להתייחס למרבית היישובים ולמרבית המצבים

אריאל צבי:  אני לא יודע להתייחס למקרי קצה כאלה ואחרים

אריאל צבי:  אני לא יודע מה המועצה תחליט

אריאל צבי:  אני יודע מה העמדה המקצועית

אוהד טל: טוב, החטיבה להתיישבות, אתם רוצים להתייחס?     

קריאה: זה יהיה רק במקום שהוגדר בעדיפות לאומית

אלון שוסטר: זה מה שאמרת

אלון שוסטר:  אני לא מבין איפה זה המיינסטרים

אריאל צבי: איפה שהחוק יוגדר

אלון שוסטר: החוק מוגדר עדיפות לאומית

אריאל צבי: החוק מוגדר כרגע אזור עדיפות לאומית בלי חלוקה בין א' ל-ב'

דניאל שגב: כבוד יושב הראש, דניאל שגב, אגף תקציבים משרד האוצר

דניאל שגב:  אני אשמח להתייחס לנקודה שרמ"י העלו ובעקבות דבריו של חבר הכנסת

דניאל שגב:  ככל ומדובר על פטור ממכרז ועל הרחבה שלו, בעקבות הצעת החוק, חשוב לי לציין גם לפרוטוקול שמדובר באובדן הכנסות

דניאל שגב:  יש לזה משמעות תקציבית ואובדן הכנסות מקרקע שאנחנו אומדים אותו במאות מיליוני שקלים

דניאל שגב:  וחשוב לתת את הדעת על זה

דניאל שגב:  במיוחד כשמטרת החוק היא לא מדברת על הטבה כלכלית, אלא על מטרות אחרות שיושב הראש ציין לפני כן

אוהד טל: טוב, החטיבה להתיישבות

אוהד טל:  רגע, חברים, אחד אחד

אוהד טל:  כן, רם?     

רם בן ברק: אתם אומרים הפטור ממכרז, זה לא שאתה מקבל את הקרקע באפס

דניאל שגב: כמובן שאתה לא מקבל את הקרקע באפס

דניאל שגב:  אבל רגע, חשוב לי להתייחס לזה

דניאל שגב:  מדובר על עשרות אחוזי הנחה באזורי עדיפות לאומית

דניאל שגב:  באזור עדיפות לאומית א' מדברים על 69% הנחה, אזורי עדיפות לאומית ב' מדברים על 49% הנחה

דניאל שגב:  ואנחנו אומדים את זה באובדן של כ-470 מיליון שקלים בשנה

קריאה: אבל השמאות היא שלכם

קריאה:  לא? השמאות היא שלכם

דניאל שגב: לא, לא

קריאה: אבל השמאות היא שלכם, אתם קובעים את המחיר

אלון שוסטר: אני בכלל לא מבין מה הקשר בין, מדובר בפטור ממכרז

אריאל צבי: חברים, המשימה של החוק הזה זה לגרום לקוהרנטיות ביישוב ולא לשלם פחות

אריאל צבי:  זה סיפור אחר שצריך לוודא

אריאל צבי:  אני בא אתמול ממשגב ומעמק יזרעאל

אריאל צבי:  זו בדיוק הבעיה, חוסר היכולת לקלוט את התושבים הצעירים עם הילדים

אריאל צבי:  זה הסיפור, שם בעניין הזה

אריאל צבי:  זה לא בחוק הזה, לא קשור לחוק הזה

דניאל שגב: רגע, רגע, אני אשמח להתייחס

ניצן רוזנברג: אתה יכול גם להתייחס, אני לא הבנתי אם אתה, מה שאמרת לגבי ההסתייגות שחבר הכנסת שוסטר כרגע העלה או לגבי הצעת החוק

דניאל שגב: לא, לא, לגבי הנקודה שחבר הכנסת העלה עכשיו על הפטור ממכרז והדיון שנהיה סביבו, אני עוד פעם מדייק את הדברים

דניאל שגב:  כאשר קרקע, ונציג רמ"י נמצא פה במידה וצריך לתקן אותי, אז כמובן אפשר לעשות את זה

דניאל שגב:  כאשר קרקע מוקצית במכרז לא חלה עליה ההנחה של אזורי עדיפות לאומית

דניאל שגב:  כאשר היא מוקצית בפטור ממכרז חלה עליה הנחה של עשרות אחוזים

דניאל שגב:  ובעקבות כך ההנחה שמתבטאת רק בפטור ממכרז אנחנו מדברים על אובן הכנסות שנתי של כ-470 מיליון שקלים

דניאל שגב:  ועוד פעם, אנחנו מדברים, אנחנו לא רואים את הרכיב הזה ואת הפטור ממכרז כמשהו שנוגע למטרה של הצעת החוק

אלון שוסטר: אתה יכול לחזור על המשפט האחרון? נציג האוצר? אתה יכול לחזור על המשפט האחרון

אלון שוסטר:  לא הבנתי

אלון שוסטר:  אני לא יודע אם אני מקבל את דעתך או מתנגד לה

דניאל שגב: בטח

דניאל שגב:  אז אני רגע, אני אחזור על זה שוב

דניאל שגב:  הרכיב שנוגע להקצאה בפטור ולהטבה כלכלית לא תואם לדעתנו את מטרות החוק

דניאל שגב:  זאת אומרת, החוק הזה לא בא על מנת לתת הטבה כלכלית, אלא הוא בא לשרת מטרות אחרות

דניאל שגב:  קהילתיות של אגודות שיתופיות וכן הלאה

דניאל שגב:  ואין סיבה שבחוק יהיה הטבה כלכלית של מאות מיליונים

אלון שוסטר: כלומר, מה שאתה מציע זה אולי לתת פטור ממכרז, אבל להשאיר את הרמה הגבוהה של התשלום

אלון שוסטר:  זה כנראה מה שאתה אומר

קריאה: אני רק אגיד על העניין הזה, ניתן לעשות ועדת קבלה

קריאה:  ורמ"י יידעו להסביר את זה טוב ממני, עם מכרז

קריאה:  זאת אומרת, אתה עובר את המשוכה של ועדת הקבלה

קריאה:  עכשיו הכניסו אותך לתוך פול של אנשים שהם האפשריים לגשת להתקבל ליישוב

קריאה:  ועכשיו הם יציעו את המרבה במחיר על המגרשים האלה

קריאה:  זאת אומרת, בתוך הבחירה שלה

אלון שוסטר: אני בדיוק בגלל התרגילים האלו שנעשו בתיקון 8, אחרי שהכנסת עיגנה את הזכות לוועדות קליטה בגליל, לפחות בגליל ובנגב, רמ"י הובילה מהלך משפטי שביטל את הוועדות במקומות האחרים

אלון שוסטר:  פגעה אנושות ביכולת להמשיך ולקלוט לאגודות קהילתיות ושיתופיות במרכז

אלון שוסטר:  והנה אנחנו שומעים פה, דרך כוכב מיעקב ואם אי אפשר למנוע את ההתאמה הקהילתית אז יבצעו את הפיגוע הכלכלי במי שירצה לקבוע את מקומות בנגב ובגליל ובאזורי עדיפות

אוהד טל: טוב, אני אשמח, כיוון שנראה שאתה מעלה פה נקודה חשובה מאוד, אני אשמח לראות נוסח או הצעה מה, איך ההסתייגות, איפה היא משתלבת

אוהד טל:  איך זה נכנס ללשון החוק

אוהד טל:  בסדר? אז תעבירו רגע, תנסו לארגן

אלון שוסטר: המקצוענים עובדים

אוהד טל: בסדר, אז הם עובדים על זה? אוקיי, אז אחר כך נחזור לזה

אוהד טל:  כן, רגע שנייה

אוהד טל:  נציג חטיבה להתיישבות ואז נציג רמ"י

אריאל צבי: לפני זה משפט אחד בבקשה

אריאל צבי:  תראו, אנחנו אתמול בוועדת הפנים דיברנו על החיזוק של ההתיישבות בנגב ובגליל ואף לעודד, לתת אדמות כמעט בחינם בנגב ובגליל

אריאל צבי:  כי אנחנו מרוויחים שני דברים: אחד זה לעבות את המגזר היהודי גם בנגב וגם בגליל

אריאל צבי:  ו-ב', לתת את הכרת הטוב לחיילי צה"ל כולל אלה שהיו ונתנו גם שירות לאומי

אריאל צבי:       לכן הנושא הכספי, עם כל הכבוד לרמ"י, ואיך שלא מדברים עליו, יש גם משימות לאומית

אריאל צבי:  ואני חושב שמי שהולך לגור בנגב ובגליל, במקומות עדיפים, אז הוא בעצם שליח של המדינה

אריאל צבי:  וכך צריך לראות את זה

אוהד טל: טוב

אוהד טל:  שנייה, שנייה

אוהד טל:  נציג חטיבת התיישבות ואז נציג רמ"י

אופיר צימרינג: בוקר טוב, אופיר צימרינג מהחטיבה להתיישבות

אופיר צימרינג:  אני רוצה להתייחס למה שנאמר פה, שהעלה חבר הכנסת שוסטר

אופיר צימרינג:  אני חושב שזו אמירה חשובה מאוד, חבר הכנסת אלון

אופיר צימרינג:  אמירה חשובה מאוד והיא מחוברת למה שקורה בפועל במציאות

אופיר צימרינג:       אנחנו רוצים רגע לחזור לתחילת הדרך

אופיר צימרינג:  תחילת הדרך דיברה על תיקון הכרחי בפקודה, תיקון מס' 8 לפקודת אגודות שיתופיות

אופיר צימרינג:  מה שמכונה חוק ועדות הקבלה

אופיר צימרינג:  מכיוון שאנחנו רוצים, כל מהות החוק היא שמירה על הקהילתיות המחויבת בניהול היישוב

אופיר צימרינג:  ועל כן גם ההגדלה וכל מה שדיברנו עליו בכל הדיונים עד כה

אופיר צימרינג:  השמירה הזאת מקושרת ישירות גם לשיטת השיווק של הקרקע

אופיר צימרינג:  ברגע שאנחנו רוצים לשמר בקהילתיות רב דוריות אנחנו לא יכולים להכניס מכרז

אופיר צימרינג:  שזה הפרקטיקה הנהוגה המקובלת ברוב חלקי הארץ של מכרז והפטור ממכרז הוא החריג

אופיר צימרינג:  החריג שהוא הנכון גם בעינינו לשמירה על הקהילה ועל הרב דוריות

אופיר צימרינג:       מה קורה במציאות כאשר אין פטור ממכרז? יש מכרז, יש סוגים שונים של מכרזים

אופיר צימרינג:  ישנה בעצם עליה מטאורית במחיר הקרקע, מה שלא מאפשר לזוגות צעירים להיכנס

אופיר צימרינג:  לא מאפשר את הרב דוריות עליה אנחנו מדברים

אופיר צימרינג:  ובעצם רק בעלי, משפחות ותיקות יותר ולא בגילאי 20-30 שאנחנו מנסים להצעיר את היישוב ולהשאיר אותו על איזה שהיא רב דוריות קבועה, לא יכולים להיכנס

אופיר צימרינג:       הוחלטה פרקטיקה חדשה בשנים האחרונות, על ידי רמ"י, של מכרז מותנה ועדות קבלה

אופיר צימרינג:  נעשה במספר מקומות

אופיר צימרינג:  כבוד יושב הראש, אני רוצה להיות בוטה

אופיר צימרינג:  אני חושב שמכרז מותנה ועדת קבלה הוא זאב בעור כבש

אופיר צימרינג:  אנחנו מדברים על מכרז לכל דבר וזה שאנחנו בעצם, רמ"י לא מקשרים בין הליכי הקבלה לבין הקצאת הקרקע זה פיקציה בעצם

אופיר צימרינג:  אני לא אמצא, ואנחנו מדברים מתוך יישובים שכבר נעשו

אופיר צימרינג:  ישנה רשימה של מומלצים שרק אחר כך הם מגיעים לוועדות הקבלה

אופיר צימרינג:  אני לא חושב שנמצא שופט אחד בארץ ובטח לא בכל הפרוצדורה הנהוגה כיום, שתיקח מאדם את זכויות הקניין גם הראשונות שניתנו לו במקרקעין ותתייחס בהליכי קבלה לכך שהוא לא יכול לקבל את אותה קרקע

אופיר צימרינג:       לכן אני חושב שההמצאה הזאת היא בדיוק מה שחבר הכנסת שוסטר מתייחס אליה

אופיר צימרינג:  אנחנו רוצים לקשר בחוק ועדות הקבלה גם לשיווק הקרקע, חד משמעית

אלון שוסטר: ברשותך, אני אקריא את הנוסח כמו שהגשנו אותו

אלון שוסטר:  אחרי סעיף 6ה, סעיף קטן (ב) יבוא: "6ה(ג) הקצאת זכות במקרקעין למגורים ביישוב קהילתי או ביישוב קהילתי המשכי לאדם שוועדת קבלה אישרה את מועמדותו, תיעשה על ידי רשות מקרקעי ישראל בהתאם להמלצת ועדת הקבלה על פי התמורה הכספית שתיקבע לפי החלטות מועצת מקרקעי ישראל והיא אינה טעונה מכרז"

אוהד טל: טוב

אוהד טל:  כן, בבקשה, התייחסות אחרונה

אריאל צבי: אני אנסה שוב להפיס את החששות

אריאל צבי:  אני אתחיל ממה שדיבר חה"כ שוסטר על התרגיל המשפטי

אריאל צבי:  נדמה לי שאני אולי היחידי בחדר שהיה אז בתקופה ההיא, במעגלים

אריאל צבי:  זה לא היה תרגיל משפטי

אריאל צבי:  זו הייתה עמדה של היועץ המשפטי לממשלה

אריאל צבי:  היא לא הגיעה מרשות מקרקעי ישראל והיא הובהרה לכנסת כבר בשלב החקיקה

אריאל צבי:  ברגע שיו"ר הכנסת דאז ביקש לצמצם את תחולת החוק לנגב ולגליל, אמרנו משרד המשפטים לחברי הכנסת שברגע שזה יקרה רשות מקרקעי ישראל לא תוכל להחיל ועדות קבלה במרכז הארץ

אריאל צבי:  זה מה שנקרא ההסדר השלילי

אריאל צבי:  נאמר שהחוק יוצר הסדר שלילי

אריאל צבי:  זאת הייתה עמדת היועץ וזה הובהר לבג"ץ

אריאל צבי:  זה לא תרגיל שרמ"י עשתה, זו הייתה השלכה

אלון שוסטר: מוכן לחזור מההגדרה "תרגיל"

אלון שוסטר:  החשש המהותי קיים

אריאל צבי: אוקיי

אריאל צבי:  אבל שוב, אנחנו כבר בעולם שאחרי

אריאל צבי:  זאת אומרת, פה אנחנו הולכים לייצר הסדר שלילי

אריאל צבי:  בסדר? לכן אני לא מבין את החשש

אריאל צבי:  אמרתי פה לפרוטוקול ואני אומר את זה שוב, עמדת גורמי המקצוע ברשות מקרקעי ישראל, אגב, רשות מקרקעי ישראל דאז אימצה את תיקון 8

אריאל צבי:  היא לא ניסתה לסכל אותו, היא עיגנה אותו בהחלטות המועצה ועיגנה לגביו פטור ממכרז

אריאל צבי:       ואנחנו אומרים שמבחינתנו המקצועית ככלל אפשר לעשות את זה גם ביחס לתיקון הנוכחי

אריאל צבי:  לכן אני לא כל כך מבין את החששות

אלון שוסטר: לא

אלון שוסטר:  החשש הוא מגולם בדברים שנאמרו כאן בגילוי לב לראשונה כאשר מי שיעבור את ועדת הקבלה סביר שיצטרך לעבור מכרז פתוח

אריאל צבי: לא

אלון שוסטר: קרי העלויות, אותן עלויות שעליהן מבכה האוצר שהוא מפסיד, אלו העלויות שיושתו על מי שירצה לחיות עם שלושה ילדים בגליל

אריאל צבי: האוצר בסך הכול בא לעשות את תפקידו

אלון שוסטר: לא, לא האוצר, עזוב

אלון שוסטר:  האוצר מבטא את הכסף

אריאל צבי: שנייה

אריאל צבי:  וביקש להציג בפני הכנסת את המשמעויות הכלכליות של מה שנקרא פטור ממכרז

אריאל צבי:  עכשיו, המשמעויות האלה כבר היום הן מגולמות והמדינה נושאת אותן על כתפיה

אריאל צבי:  היום בהחלטות המועצה הנוכחיות ביחס לחוק ועדות קבלה

אריאל צבי:  כפי שאמרתי, עמדתנו המקצועית זה להשאיר, אנחנו נמליץ בפני המועצה להמשיך בעיקרון את אותה מדיניות

אריאל צבי:      אני חושב שלעשות את התיקון שאדוני מציע זה לקחת את הדברים שבדרך כלל נסגרים במועצה, החלטות עם fine tuning, עם רזולוציות יותר גבוהות שאפשר לעשות בהן גם התאמות ואפשר גם לשנות אותן מעת לעת בצורה יותר קלה ולקבוע כרגע באופן גורף בחקיקה שיינתן פטור ממכרז

אריאל צבי:  אז א' אני אומר יש לזה השלכות בהקשר של החלטות המועצה ושל הפגיעה בסמכות המועצה ובניהול המקרקעין

אריאל צבי:  מה גם שאנחנו לא ניהלנו את הדיונים האלה עד עכשיו, כי החוק הזה, באמת, כמו שאמרה היועצת המשפטית לוועדה, באמת דיבר בעיקר על הליכי הקבלה ולא על הליכי הקצאת הקרקע והפטור ממכרז

אריאל צבי:       אני חושב ואני חושש שלדבר הזה גם תהיינה השלכות על הבחינה של החוק הזה בכללותו

אריאל צבי:  כי אם החוק הזה, שמתעסק בהליכי קבלה ומתעסק בגישה למקרקעין, הוא יתחיל עכשיו גם לייצר אוטומטית גם הנחות בקרקע – יהיה לזה משקל גם כשבית המשפט יבוא לבדוק את המשמעויות של החוק הזה בהיבטים של צדק חלוקתי

אריאל צבי:      אז כל מה שאני מבקש זה תתנו לחוק הזה לרוץ, כמו שנעשה עד עכשיו

אריאל צבי:  בסך הכול היה בהסכמה של הממשלה

אריאל צבי:  לגבי החששות מרמ"י, אני שוב חוזר ומנסה להפיס אותן

אריאל צבי:  רמ"י עד היום לא הלכה נגד החוק

אריאל צבי:  ההסדר השלילי נולד כאירוע משפטי, לא כאירוע של רמ"י

אריאל צבי:  ההמלצה שלנו למועצה תהיה בסך הכול, בעיקרון, שוב, בכפוף לסמכות של המועצה ושהיא סוברנית להחליט מה שהיא רוצה, היא תהיה להמשיך את המדיניות הזאת גם ביחס לחוק כפי שהוא יתוקן

אלון שוסטר: אני רוצה להגיד כך: בשורה התחתונה, מתוקף כך שגם השרה סטרוק, שהייתה פעילה מאוד בגיבוש החוק וגם לאור מה שאני שומע ממך, ובחשש כבד מתוך, על מה שנגזר מהדברים ששמענו כאן, על האפשרות שמעשית יוחלו הליכי מכרז שיש להם משמעות כספית על מי שמבקש לחיות בנגב, גליל, באזורי עדיפות

אלון שוסטר:  אבל מתוך הבנה ברורה שהנושא ייבחן גם בהמשך, אני מוכן להסתפק בדברים שאתה אומר כרגע

אלון שוסטר:  ואני מבקש לומר שאני מצפה מהממשלה ומהוועדה הנכבדה לעמוד על המשמר ולוודא שההחלטות של מועצת מקרקעי ישראל תתאמנה את רוח הדברים

אלון שוסטר:  ומה הם רוח הדברים? לעודד פריחה דמוגרפית במרכז הגליל ובצפון הגליל ובנגב ובכל אותן נקודות שיוחלט על פי המסורת של ההחלטות של החוק הזה

אלון שוסטר:  כפי שקורה בעוטף עזה

אלון שוסטר:  ולא נספור את השקלים שהולכים לאיבוד, אלא אנחנו נשמח בשמחתם של היישובים שעולים ויפרחו, הלוואי, אני מקווה

אלון שוסטר:  אני בחשש גדול אומר את הדברים

אלון שוסטר:  כי הדברים נשמעו כאן כרגע

אוהד טל: כן

אוהד טל:  טוב, חה"כ אלון שוסטר, אתה מעלה פה נקודות גדולות, חשובות ומשמעותיות

אוהד טל:  הבעיה שיש פה כמה מורכבויות טכניות מבחינת העיתוי והאופן

אוהד טל:  אז אנחנו, מה שאני מציע, אנחנו נצא עוד מעט להפסקה קצרה, כדי לאפשר לבדיקה הזאת להיעשות בצורה מסודרת ואז אנחנו נחזור

אוהד טל:       כרגע אני מציע שאנחנו נדלג על ההסתייגויות שלך, בסדר? כדי שניתן זמן למצות את העניין

אוהד טל:  ונחזור לזה בהמשך

אוהד טל:  בסדר? מקובל?     

אלון שוסטר: מקובל

אוהד טל: טוב

אליהו דלל: להבדיל מאופוזיציה קואליציה, אני חייב לומר שחלק מהדברים שאמר אלון הם מאוד מקובלים עליי

אוהד טל: אני כל מה שאומר אלון מקובל עליי בדרך כלל

אליהו דלל: אז מה אם אני ימני? כל המושבים מסביבי

אוהד טל: טוב, נציג משרד הכלכלה, מנכ"ל משרד הכלכלה מבקש לומר עוד דבר נוסף

אוהד טל:  בבקשה

אמנון מרחב: כן

אמנון מרחב:  אני מבקש לעדכן שבעקבות פנייה של שר האוצר לשר הכלכלה השרים הגיעו ביניהם להסכמה לפיה נוסח סעיף 6ו(א) ישונה כך שנציג, שרשם האגודות או נציגו ישמשו כממלא מקום יו"ר הוועדה

אמנון מרחב:  כל השאר לא יהיה בזה שינוי

אוהד טל: בסדר?     

אמנון מרחב: ואנחנו חושבים שהחוק הזה חשוב ומאחלים בהצלחה

אמנון מרחב:  תודה

אוהד טל: תודה רבה

אוהד טל:  ותודה רבה לחברי הממשלה שהצליחו להגיע להבנות ביניהם

אוהד טל:  בסדר גמור

אוהד טל:  טוב, תודה רבה אדוני

אוהד טל:       אז כרגע אנחנו נעבור להסתייגויות יש עתיד

אוהד טל:  הם ביקשו שלא לנמק

אוהד טל:  אה, אתה רוצה כן לנמק? בבקשה

רם בן ברק: אני מקבל את זה שנצביע על ההסתייגויות ככלל ולא לנמק אותן

רם בן ברק:  אני חושב שהחוק הזה הוא חוק מאוד מאוד חשוב

רם בן ברק:  אפשר לראות איך אפשר לשפר אותו ואיך אפשר לשפר את ההתיישבות בגליל ובדרכים נוספות כמו מחיר הקרקע ודברים אחרים

רם בן ברק:  אבל אני חושב שחשוב מאוד שהחוק הזה יעבור ויעבור עכשיו

רם בן ברק:  יש בו בשורה גדולה ליישובים ויש בו בשורה גדולה למדינה, שאנחנו צריכים למלא את הגליל ואת הנגב בהתיישבות וזה תורם לכולם

רם בן ברק:  תודה רבה

אוהד טל: טוב

אוהד טל:  אין לי אלא להתרגש מדבריך אדוני

אוהד טל:  ובאמת לייחל שמה שקרה כאן בוועדה בשבועות האחרונים והדברים שאתה אומר עכשיו כמה שנקרא כמכה בפטיש בהקשר הזה, באמת יהיו ספתח לעוד הרבה מאוד הסכמות שנגיע אליהם בנושאים אחרים, גם בוועדות אחרות בעזרת השם

אוהד טל:  תודה רבה אדוני

אליהו דלל: זה בזכות היו"ר

אוהד טל: לא, לא, זה בזכות הענייניות של חברי הוועדה והדיון הרציני שנעשה כאן

אליהו דלל: זה גם תלוי במי שמנהל את הוועדה

אוהד טל: טוב

אוהד טל:  מקבל את המחמאה

דן אילוז: אל תעשה לו בעיות עם אנשים בסיעה שלו

אוהד טל: לא, לא, הכול בסדר

אוהד טל:  טוב, בסדר גמור

אוהד טל:  תודה רבה

אוהד טל:  אם כן, אנחנו נעבור להצבעות על ההסתייגויות של סיעת "יש עתיד"

אוהד טל:  מי בעד ההסתייגויות? שלושה

אוהד טל:  מי נגד? ארבעה

אוהד טל: ההסתייגויות לא התקבלו

אוהד טל:       אנחנו בהסתייגויות של סיעת "הציונות הדתית" נמשכו

אוהד טל:  ההסתייגויות של מפלגת "העבודה", אין כאן מי שמנמק

אוהד טל:  אתה רוצה, אברהם בצלאל, לנמק במקומם?      

אברהם בצלאל: לא, לא

אוהד טל: אוקיי

אוהד טל:  אז ובכן, אנחנו נעבור להצבעה על הסתייגויות סיעת "העבודה"

אוהד טל:  מי בעד הסתייגויות סיעת "העבודה"? אחד

אוהד טל:  מי נגד? ארבעה

אוהד טל:  נמנעים? אחד

אוהד טל: ההסתייגויות לא התקבלו

אוהד טל:       ואנחנו בהסתייגויות של סיעת רע"מ, בבקשה גברתי

אימאן ח'טיב יאסין: בוקר טוב לכולם

אימאן ח'טיב יאסין:  האמת אני לא רוצה לעבור על כל ההסתייגויות

אימאן ח'טיב יאסין:  אני רוצה לתת מן הצהרה קטנה לגבי העמדה שלנו לגבי ההצעה הזאת

אימאן ח'טיב יאסין:  ואני מבקשת לשמור לעצמנו את זכות הדיבור שיבוא החוק במליאה

אימאן ח'טיב יאסין:       אז איך שאמרנו בהתחלה, אני אמשיך ואגיד את זה, שההצעה הזאת היא יושבת על דברים ועל שיקולים שהם גזעניים לגמרי

אימאן ח'טיב יאסין:  והם באים להדיר אנשים מלכתחילה להיות ולבחור איפה הם רוצים לשבת

אימאן ח'טיב יאסין:  ולכן ההתנגדות שלנו להצעה הזאת באה מהמקום הזה

אימאן ח'טיב יאסין:  אנחנו כולנו תקווה שיבוא יום ויהיה משהו יותר צודק בכל העניין של המגורים ואיפה בן אדם יכול לשבת

אימאן ח'טיב יאסין:  ואי אפשר לדבר על יישובים קהילתיים ולא לדבר על היישובים והכפרים הבלתי מוכרים בנגב, שיש להם אופי קהילתי ותרבותי

אימאן ח'טיב יאסין:  וכל מה שצריך

אימאן ח'טיב יאסין:  ועדיין הם ימשיכו להיות בלתי מוכרים, גם בצל החוק הזה

אימאן ח'טיב יאסין:  וזו הגזענות

אוהד טל: טוב, תודה גברתי

רם בן ברק: אני רוצה לחזק את דבריה ולהגיד שהחוק הזה הוא מוצדק מאוד לדעתי ואני מאוד מאוד תומך בו

רם בן ברק:  אבל אין זה אומר שלא צריך לעשות בדיקה ולטפל גם ביישובים הערביים, גם בשחרור אדמות והרחבתם גם בהתיישבות הבדואית בנגב

רם בן ברק:  לא צריך זה לסתור את זה וצריך לטפל בכולם

אוהד טל: נכון

אוהד טל:  מסכים, זה אני מסכים

אוהד טל:  בבקשה, חה"כ יוסף עטאונה

יוסף עטאונה: גם אני מצטרף להמשך של הדברים גם של רם וגם של אימאן

יוסף עטאונה:  אני חושב שהחוק הזה בעיקרון תחת הכותרת של יישובים קהילתיים, אבל הוא בא בעיקר לתעדף אוכלוסייה מסוימת על חשבון אוכלוסייה אחרת

יוסף עטאונה:  אם אני מדבר על הגליל לפני הנגב, אני חושב שהאוכלוסייה הערבית גם בגליל מגיע לה גם יישובים קהילתיים, כמו שמתפתחים בשנים האחרונות בגליל

יוסף עטאונה:       אני רוצה להזכיר ליושב הראש וגם לוועדה, כל החברים, שמ-48 עד היום בגליל יישוב אחד, אחד, לא הוקם לאוכלוסייה הערבית

יוסף עטאונה:  ולכן כשבאים ומחוקקים חוק כזה ומעודדים יישובים קהילתיים, האוכלוסייה הערבית שהיא גרה במקום והיא נמצאת וכולם יודעם את מצוקת הדיור שקיימת שם

יוסף עטאונה:  ולכן הגיע הזמן גם להקים יישובים חדשים לאוכלוסייה הערבית גם בנגב, הכוונה בגליל

יוסף עטאונה:  בנגב המצוקה היא מאוד, יותר קשה, מבחינת היישובים הקהילתיים

יוסף עטאונה:  אין אוכלוסייה שמתאים לה יותר מיישובים קהילתיים, גם חקלאיים, ולהתאים את התכנון בנגב

יוסף עטאונה:  לצערי הרב התכנון הזה עד היום לא מותאם

יוסף עטאונה:  ועוד פעם, לא מתקנים עוולה בעוולה ובנגב יש עוולות היסטוריות בכל הנושא של הקרקע

יוסף עטאונה:       יש ויכוח ואנחנו גם לא מסכימים, אבל אני רוצה להביא לשולחן הוועדה נתון רק אחד

יוסף עטאונה:  כשמדברים על בקעת באר שבע בנגב יש שם חיים כ-30,000 אנשים

יוסף עטאונה:  כל הדיבור והבקשות של האנשים להכיר בשישה יישובים קהילתיים חקלאיים, על שטח לא יותר מ-20,000 דונם

יוסף עטאונה:  לא הרחק משם יש מועצה אזורית מרחבים בנגב שיש בה 18 יישובים קהילתיים ובסך הכול, בכל מועצה אזורית מרחבים חיים 13,000 תושבים

יוסף עטאונה:  ואתם יודעים מה השטח של מועצה אזורית, השטח המוניציפלי שלה? זה 585,000 דונם

יוסף עטאונה:  ולכן התיקון שמביאים אותו זה מוסיף עוולה על עוולה

יוסף עטאונה:       מה עוד שמבחינה שוויונית ודמוקרטית כל הצעת החוק הזו היא באה להפריד בין שתי אוכלוסיות, בין ערבית ויהודית, תחת התאמה קהילתית ותחת ייחודיות באים להדיר אוכלוסיות שונות

יוסף עטאונה:  בואו נקרא לילד בשמו ולהגיד לא רוצים ערבים כאן ביישובים האלה

יוסף עטאונה:  זו הצעת החוק

יוסף עטאונה:  למרות שמוגדר שאין הבדל ואפליה על בסיס של לאום, אבל במציאות אין משהו אחר ולכן אנחנו מתנגדים לה

אוהד טל: טוב, תודה רבה אדוני

אוהד טל:  רק אני אומר לפרוטוקול שהטענה שאתה מעלה עכשיו הועלתה בדיון והוצגו נתונים שסותרים את מה שאתה מצביע עליו

אוהד טל:  כך שזו המציאות

אימאן ח'טיב יאסין: איזה נתונים?     

יוסף עטאונה: לא, לא, שנייה אוהד

יוסף עטאונה:  בוא פעם אחת תדייק בנתונים

יוסף עטאונה:  אמרתי לגבי הגליל

אוהד טל: טוב

אוהד טל:  לא, אני לא פותח את זה עכשיו

אוהד טל:  אבל אני לא פותח את זה עכשיו

יוסף עטאונה: לא, אבל שנייה

אוהד טל: היה דיון

אוהד טל:  היה דיון

אוהד טל:  יוסף, לא, לא

אוהד טל:  יוסף, אתה אמרת, זכותי להגיב

אוהד טל:  זה הכול, אני לא פותח את זה עכשיו לדיון

יוסף עטאונה: אבל תגיב על עובדות

יוסף עטאונה:  על עובדות מגיבים בעובדות

אוהד טל: בסדר

אוהד טל:  על עובדות, היה דיון והוצגו העובדות

יוסף עטאונה: אני אמרתי - - -     

יוסף עטאונה: יוסף, לא, אני לא

יוסף עטאונה:  תעשה לי טובה, בוא, אני לא רוצה

אימאן ח'טיב יאסין: כבוד היו"ר, תגיד לנו כאן האם הוקם יישוב ערבי אחד?      

אוהד טל: ברוך השם, ההתיישבות בגליל, ההתיישבות הערבית בגליל באחוזים הולכת וגדלה תאמין לי בצורה יפה מאוד

אוהד טל:  אני לא פותח, חברים, אני לא פותח דיון עכשיו

אימאן ח'טיב יאסין: לא, לא

יוסף עטאונה: לא, אבל אתה אמרת דברים לא נכונים

אוהד טל: לא אמרתי שהוקם יישוב

אוהד טל:  אתם מדברים על אפליה ואני אמרתי - - -     

יוסף עטאונה: אתה סותר את הדברים שלי - - -     

אוהד טל: טוב, בוא, אני לא פותח

אוהד טל:  אתה אמרת שיש אפליה ואני השבתי לך

יוסף עטאונה: - - - מרחבים, אתה יכול להתמודד עם זה? אתה לא יכול להתמודד עם זה

אוהד טל: השבתי לך על כך שאין אפליה

אוהד טל:  והדבר הזה הוכח בנתונים

יוסף עטאונה: יש אפליה

יוסף עטאונה:  האפליה זועקת במספרים

אוהד טל: אין אפליה

אוהד טל:  אין אפליה

אימאן ח'טיב יאסין: אתה אומר אין אפליה? אני אשמח לקבל את הנתונים

יוסף עטאונה: יישוב אחד לא הוקם

אוהד טל: טוב, אני קורא אותך לסדר פעם ראשונה

יוסף עטאונה: יישוב אחד לא הוקם ואתה אומר אין אפליה?     

אוהד טל: אני קורא אותך לסדר פעם שנייה

יוסף עטאונה: 75 שנים

אוהד טל: יוסף, אני לא רוצה להוציא אותך, בבקשה

יוסף עטאונה: מה זה יכול להיות?     

אוהד טל: בבקשה, תעשה לי טובה

אליהו דלל: יוסף תשמע, אנחנו שומעים אותך פה

אליהו דלל:  ואני חייב לומר שהדברים נכנסים גם ללב

אליהו דלל:  אבל החוק הזה הוא לא מונע מכם להקים יישובים, בוא שנבין את זה

אליהו דלל:  ואני רוצה לשאול

אימאן ח'טיב יאסין: איך נקים יישובים?     

אליהו דלל: רגע, דקה, דקה, אימאן, יש לי בקשה

אליהו דלל:  בסדר? אני שואל עכשיו

אוהד טל: אבל חברים, אני ממש רוצה שנתקדם

אוהד טל:  אנחנו בלוח זמנים קצר

אליהו דלל: ממש בקצרה

אליהו דלל:  בקצרה

אליהו דלל:  קודם כל, אני רוצה לשאול את רמ"י האם זה מונע הקמת יישובים ערביים בנגב ובגליל, החוק הזה? כן? לא

אליהו דלל:  זה אחד

אליהו דלל:  שתיים, יוסף, אני רוצה להגיד לך, אני גר בנתניה

אליהו דלל:  וכשאני מסתכל בנתניה יש 35,000 דונם על 260,000 תושבים

אליהו דלל:  מסביבנו יש שלוש מועצות אזוריות שבהן גרים 60,000 תושבים, שזה כמעט רבע, אפילו פחות מרבע

אליהו דלל:  עם שטח של פי שמונה, 240,000 דונם

אליהו דלל:  ואני רוצה להגיד לך שאנחנו בנתניה מרגישים מופלים, מהרבה מאוד דברים

אליהו דלל:  כי מה לעשות? הקליטה הייתה אצלנו ואצלנו הרבה מאוד דברים שצריך לטפל

אוהד טל: חה"כ דלל, בבקשה תתכנס לסיום

אוהד טל:  אני לא רוצה לפתוח דיון

אליהו דלל: לא פותח

אליהו דלל:  אני רק רוצה להגיד שכל אחד מנקודת מבט ראות שלו, אבל אני גם מבין אותך

אליהו דלל:  תודה

אוהד טל: חברים, מי בעד ההסתייגויות?     

אימאן ח'טיב יאסין: כבוד יושב הראש, שאלה, בבקשה

אוהד טל: אחרונה

אימאן ח'טיב יאסין: אחרונה

אימאן ח'טיב יאסין:  אתה אמרת שישנם נתונים שמעידים הפוך ממה שאמר חה"כ יוסף

אימאן ח'טיב יאסין:  אפשר לקבל את, לא, אני מדברת ברצינות

אוהד טל: אני מקשיב לך

אוהד טל:  את רואה שנתתי לך, למרות שאני לחוץ בזמנים אני נותן לך את זכות הדיבור

אימאן ח'טיב יאסין: אפשר לקבל את הנתונים שיש לך ביד ושאנחנו לכאורה לא יודעים?     

אוהד טל: כן

אוהד טל:  אז א', יש פרוטוקולים של הוועדה

אוהד טל:  והנה, יש פה ראש - - -     

קריאה: - - - מועצה אזורית מנשה, להקים יישוב ערבי

קריאה:  להביא אותו לידי הכרה

קריאה:  היישוב נקרא אלערייה

קריאה:  יישוב במועצה אזורית מנשה שלנו

קריאה:  מוכר על ידי הממשלה

יוסף עטאונה: זה הוכר, לא הוקם

יוסף עטאונה:  הוקם, היה לפני קום המדינה

יוסף עטאונה:  זה ההבדל

יוסף עטאונה:  אלערייה היה לפני 48, אתם לא הכרתם בו

יוסף עטאונה:  הכרתם מאוחר

יוסף עטאונה:  אתם לא הקמתם יישוב חדש

אוהד טל: טוב חברים, דיון חשוב

אוהד טל:  יוסף, יוסף

אוהד טל:  דיון חשוב, אבל זה לא קשור לחוק הזה

אוהד טל:  דיון חשוב, אבל זה לא קשור לחוק הזה

אוהד טל:  מי בעד ההסתייגויות של סיעת רע"מ שירים את ידו

אוהד טל:  אחד בעד

אוהד טל:  מי נגד? מי נמנע?     

אוהד טל: ההסתייגויות לא התקבלו

אוהד טל:       חברים, כיוון שההסתייגויות האחרונות שנותרו לנו זה רק ההסתייגויות של סיעת "המחנה הממלכתי" ויש לנו כמה עניינים פתוחים בעניין הזה, אנחנו רוצים לברר אותם בצורה מסודרת, אנחנו נצא כרגע ל-20 דקות הפסקה

אוהד טל:  אנחנו נתכנס כאן חזרה בשעה 11:00

אוהד טל:  תודה רבה

אוהד טל: חברים, אנחנו מחדשים את הדיון ומצביעים על ההסתייגויות של סיעת "המחנה הממלכתי"

אוהד טל:  רק לפני שאנחנו נצביע על ההסתייגויות, נציג רמ"י, בבקשה

אוהד טל:  בהמשך לבקשה של חה"כ שוסטר

אריאל צבי: בהמשך לבקשתו של חה"כ שוסטר, אני רוצה לומר כמובן מאליו, שכמובן שברגע שהחוק ייכנס לתוקף אנחנו הגורמים המקצועיים ברשות מקרקעי ישראל נערוך את ההתאמות שצריך ונפעל שהדברים יובאו בפני המועצה

אלון שוסטר: אתה יכול להעריך תוך כמה זמן?     

אריאל צבי: אני מאמין שזה למועצה הקרובה שאמורה להיות באוגוסט כנראה לא נצליח

אריאל צבי:  גם כנראה לא יהיה חוק בתוקף

אריאל צבי:  אני מניח שזה יהיה במועצה הבאה או זאת שאחריה, הן מתקיימות כל כמה חודשים

אלון שוסטר: מה שאני מבקש מיושב הראש לקיים ישיבת מעקב ממש בפתיחת הכנס, המושב הבא של הכנסת

אוהד טל: אוקיי

אלון שוסטר: כאחד הדברים הראשונים

אלון שוסטר:  ועד אז אני מקווה שתהיה או הייתה כבר אותה ישיבה חשובה

אלון שוסטר:  ואני מעריך את הדברים

אלון שוסטר:  אני מקבל בוודאי את תום הלב

אלון שוסטר:  אני גם מקווה בעיקר שהמועצה תצליח להתאים את רוח ההחלטות שלה לחוק הזה

אלון שוסטר:  תודה

אוהד טל: טוב

אוהד טל:  אדוני מנהל הוועדה, אז אנחנו נקיים את הדיון לבקשתו של חה"כ שוסטר

אוהד טל:  מי בעד הסתייגויות "המחנה הממלכתי"? מי נגד?      

יונתן בן-הרוש: שניים בעד

יונתן בן-הרוש:  שניים נגד

אוהד טל: הצבעה     

ניצן רוזנברג: רגע, מה אמרת?     

יונתן בן-הרוש: שניים בעד ושניים נגד

ניצן רוזנברג: אוקיי

ניצן רוזנברג:  אני רק רוצה לציין שזה ההסתייגויות שאנחנו קיבלנו, בעצם, שמזכירות הוועדה קיבלה עד השעה 14:00 וזה לא כולל את ההסתייגות שהוקראה פה על ידי חה"כ אלון שוסטר

אוהד טל: נכון

אוהד טל:  בסדר גמור

אוהד טל:  אז אנחנו כעת ניגש להצבעה על החוק בכללותו

אוהד טל:  מי בעד הצעת החוק בנוסף כפי שהובא והוכן על ידי הוועדה, ירים את ידו

אוהד טל:  פה אחד

אוהד טל:  אין נמנעים, אין מתנגדים

ניצן רוזנברג: אני מציינת שכמובן תמיד הנוסחים של החקיקה הם כפופים להערות של הנסחות שלנו

ניצן רוזנברג:  כבר יש לנו כמה נקודות קטנות שהתווספו, אבל זה כמובן ענייני נוסח

אוהד טל: אוקיי, מצוין

אוהד טל:  זה טוב שעבר, לפרוטוקול

אוהד טל: החוק עבר

אוהד טל:       אני אגיש רוויזיה על סעיף, שוב פעם, איזה אמרנו?     

ניצן רוזנברג: זה סעיף 6ו(א) לתיקון, סליחה, לפקודת האגודות השיתופיות

ניצן רוזנברג:  שזה בסעיף 4 להצעת החוק

אוהד טל: אז בהתאם לסיכום שהובא כאן בין משרד הכלכלה למשרד ההתיישבות על נציגים בוועדה, אז סיכמנו שנציג רשם האגודות יהיה ממלא מקום בהיעדרו של יושב ראש הוועדה

אוהד טל:  ועל זה אני מגיש הסתייגות

אוהד טל:  רוויזיה, סליחה

ניצן רוזנברג: שנייה, אני רק אומרת, כרגע נוסח החוק הוא כפי שאושר בוועדה לפני רגע

ניצן רוזנברג:  וכעת יש בקשה לקיים רוויזיה על הסעיף הזה, סעיף 6ו(א) שמדבר על הרכב הוועדה ליישובים קהילתיים

ניצן רוזנברג:  כאשר אתה תקרא את, יו"ר הוועדה יקבע את השעה של הרוויזיה, אז כשתתכנס הוועדה לדון ברוויזיה, ככל שהרוויזיה תתקבל והנושא הזה ייפתח, אפשר יהיה לקיים דיון על הנוסח שרוצים לתקן

אוהד טל: אוקיי, בסדר

אוהד טל:  אז בשעה 11:50 אנחנו נתכנס שוב לדיון על הרוויזיה

אלון שוסטר: אפשר מיד?     

אוהד טל: אי אפשר, צריך חצי שעה

ניצן רוזנברג: חצי שעה לפי התקנות

אוהד טל: אגב, עוד הערה נוספת לפרוטוקול, שר האוצר ששוחחתי איתו הביע את תמיכתו בחוק, על כל המשמעויות התקציביות הכרוכות בו ותומך בחוק

אוהד טל:       חברים, 11:50 נתכנס שוב, תודה רבה

אוהד טל: טוב, אנחנו התכנסנו לדון עכשיו על הרוויזיה שכבודי הגיש וכבודי תומך בזה

אוהד טל:  מי בעד הרוויזיה ירים את ידו

אוהד טל:  יפה

אוהד טל:  אם כך, הרוויזיה, פה אחד

אוהד טל: הרוויזיה התקבלה

אוהד טל:       אנחנו נדון בתיקון שהגשנו בעקבות ההסכמה בין משרד ההתיישבות למשרד הכלכלה

ניצן רוזנברג: 6ו(א), זה בסעיף 4 להצעת החוק

ניצן רוזנברג:  לפי הסעיף לפני ההצעה שתכף אתם תציגו הרכב הוועדה ליישובים קהילתיים, שהיא הוועדה שבעצם מאשרת את השימוש בוועדות קבלה גם ביישובים שהם מעל 400 זה היה בתי אב, עכשיו זה יהיה יחידות דיור משווקות

ניצן רוזנברג:  והרכב הוועדה הוא כדלהלן: "הוועדה ליישובים קהילתיים תורכב מחמישה חברים והם: נציג המועצה האזורית שבתחום שיפוטה נמצא היישוב הקהילתי, רשם האגודות השיתופיות או נציגו, נציג הסוכנות היהודית לארץ ישראל או ההסתדרות הציונית העולמית, נציג משרד החקלאות ופיתוח הכפר ונציג משרד ההתיישבות והמשימות הלאומיות והוא יהיה יושב הראש"

ניצן רוזנברג:      כעת מבוקש לפתוח את הסעיף הזה ולתקן אותו

ניצן רוזנברג:  אז אני מציעה שמי שהציע את התיקון יציג אותו

אוהד טל: בבקשה, שם ותפקיד לפרוטוקול

אילת זלדין: אילת זלדין, היועצת המשפטית של משרד הכלכלה והתעשייה

אילת זלדין:  אנחנו ביקשנו בהסכמה לתת לרשם האגודות השיתופיות לשמש כממלא מקום יושב הראש

אילת זלדין:  ולכן הסעיף, להקריא את כל הסעיף? הוועדה ליישובים קהילתיים תורכב מחמישה חברים בהם נציג המועצה האזורית שבתחום שיפוטה נמצא היישוב הקהילתי, רשם האגודות השיתופיות או נציגו והוא יהיה ממלא מקום יושב הראש – זו התוספת, נציג הסוכנות היהודית לארץ ישראל או ההסתדרות הציונית העולמית, נציג משרד החקלאות ופיתוח הכפר ונציג משרד ההתיישבות והמשימות הלאומיות והוא יהיה יושב הראש

אילת זלדין:  והתוספת היא: החלטות הוועדה יתקבלו ברוב קולות של חברי הוועדה המשתתפים בהצעה

אילת זלדין:  היו הקולות שקולים יכריע יושב ראש הוועדה

אילת זלדין:  או זה בנוסחות יהיה ליושב ראש קול נוסף

אילת זלדין:  זאת אומרת, זה אותו דבר רק עניין של wording

אילת זלדין:  ובהיעדרו לממלא מקומו

אוהד טל: אוקיי

אוהד טל:  הערות נוספות, התייחסויות של מישהו?     

ניצן רוזנברג: מבחינתנו, מה שחשוב להבהיר פה זה שברגע שאנחנו מכניסים את ההוראה הזאת שיש בעצם ממלא מקום ליושב הראש זה אומר שהוועדה הזאת, שעד עכשיו זה לא היה, זה ועדה של חמישה

ניצן רוזנברג:  זה אומר שעכשיו הוועדה הזאת תוכל לפעול בהרכב של ארבעה

ניצן רוזנברג:  שזה לא היה ברור קודם

ניצן רוזנברג:  זאת אומרת, זה משהו שאולי היו יכולים לקבוע בסדרי עבודה

ניצן רוזנברג:  מאחר שאתה אומר דבר כזה, זה אומר אוטומטית שכבר אתה מאפשר לוועדה הזאת לפעול בהרכב שהוא חסר

ניצן רוזנברג:  וקובעים פה את ההוראה שכרגע דובר עליה, של מה קורה כשהקולות שקולים

ניצן רוזנברג:  שזה אומר שיושב ראש הוועדה מקבל, זאת אומרת שיש ארבעה ועכשיו נותנים יותר כוח או לנציג משרד ההתיישבות - - -     

אוהד טל: ליו"ר או לממלא מקומו

ניצן רוזנברג: או נציג משרד ההתיישבות

ניצן רוזנברג:  ואם הוא לא נמצא, בהיעדרו לרשם או לנציגו

אוהד טל: בסדר

אוהד טל:  התייחסויות נוספות, הערות?     

אילת זלדין: זה אומר שהרוב המינימלי, לפי חוק הפרשנות או, אני מקווה, זה חייב לכלול את יושב הראש או נציגו

אילת זלדין:  בהנחה שיכול להיות שוויון קולות

אוהד טל: עוד פעם?     

אילת זלדין: לא, האמת שלא

אילת זלדין:  אם זה שלושה

רם בן ברק: אם הם ארבעה, זה תיקו

אוהד טל: קיבל קול נוסף, כן

ניצן רוזנברג: זה לא כתוב כרגע שיושב הראש חייב להיות

אוהד טל: לא, הוא לא חייב להיות

אוהד טל:  עכשיו אנחנו מצביעים על זה

קריאה: מינימום להתכנסות זה שלושה

ניצן רוזנברג: אבל אז אם אנחנו בוועדה של חמישה ויש לנו יו"ר וממלא מקום, יכולים להיות שלושה חברים אחרים שהם לא היו"ר ולא ממלא המקום שהם השלושה שיכולים להתכנס ולקבל החלטה

ניצן רוזנברג:  השאלה אם זה מקובל על הוועדה?     

אוהד טל: עוד פעם, למה? איך הם יכולים? בלי יו"ר ובלי ממלא מקום?     

ניצן רוזנברג: אני לא יודעת

אוהד טל: היו"ר מכנס את הוועדה

קריאה: זה לא עולה בשום מקום

ניצן רוזנברג: זה לא יכול לעלות, אוקיי

אלון שוסטר: יכולים להתכנס, לא לקיים ישיבה

ניצן רוזנברג: אם הוא לא מגיע אז לעמדתכם אי אפשר לקיים את הישיבה?     

אוהד טל: בשביל הבורקסים, רק בשביל הבורקסים

ניצן רוזנברג: אוקיי

ניצן רוזנברג:  לא, אני רק מעלה, אנחנו בדיון

ניצן רוזנברג:  שואלים

אוהד טל: לא, אין בעיה, זו שאלה טובה

אוהד טל:  אתם רוצים להוסיף שהיו"ר יכנס את הוועדה?     

אילת זלדין: נראה לי מיותר לגמרי

ניצן רוזנברג: "מיותר", לא צריך

אילת זלדין: כתוב גם יש סעיף (ג) שאומר שהוועדה תקבע את סדרי עבודתה

ניצן רוזנברג: היא הגורם המקצועי מבחינתכם

ניצן רוזנברג:  אם לעמדתם הם לא צריכים את זה

אוהד טל: טוב, אוקיי

אלון שוסטר: אגב, בישיבה שנקיים, אם ירצה השם, בתחילת הכנס, נשמע על התכנסות הוועדה חודש אחרי קבלת החוק

ניצן רוזנברג: אני מציינת שכן, אנחנו נפיץ את הנוסח הזה וכמובן הסתייגויות, שפי שהיו"ר יקבע, זמן שתקציב לכך

ניצן רוזנברג:  אני רק מציינת שהייתה כאן איזה שהיא סיפה שדיברה על זה שהוועדה הזאת תתחיל את הפעולה שלה או תכונס תוך 30 ימים

ניצן רוזנברג:  אני אומרת, אתם לא תראו את זה בנוסח הזה, כי זו הוראה שבהערת הנסחות שלנו של הכנסת יצאה מהסעיף הזה והיא עברה לסעיף אחר

ניצן רוזנברג:  אני אומרת, זה לא תיקון שהוא מהותי, אלא זה פשוט עניין נוסחי

אוהד טל: בסדר

אוהד טל:  טוב

אוהד טל:  אם כך, אנחנו עכשיו נצביע על התיקון הזה, על הנוסח כפי שהצגנו אותו עכשיו

ניצן רוזנברג: לא

אוהד טל: לא?     

ניצן רוזנברג: לא

ניצן רוזנברג:  מאחר והוועדה מגבשת את דעתה כרגע, שזה התיקון שהיא רוצה לקבל צריך בעצם לתת את הזמן

אוהד טל: לא, אנחנו ניתן

אוהד טל:  לא מצביעים קודם לפני?     

ניצן רוזנברג: אחרי

אוהד טל: רק אחרי? טוב

אוהד טל:  אז אנחנו עכשיו יוצאים

אוהד טל:  אנחנו ניתן שעה, בסדר? נפגשים לפגישות קצרות היום

אוהד טל:  נפגשים ונפרדים

אוהד טל:  זה כדי שתתגעגעו

אוהד טל:  אז עכשיו השעה 11:58

אוהד טל:  אנחנו נתכנס בשעה 13:00

אוהד טל:  בסדר? פעם נוספת, כדי להצביע על הסעיף, לא, סליחה, להגיש הסתייגויות

ניצן רוזנברג: יש שעה להגשת הסתייגויות

אוהד טל: יש שעה להגיש הסתייגויות

אוהד טל:  אז עד השעה 13:00 ניתן להגיש הסתייגויות

אוהד טל:  ובשעה 13:30

ניצן רוזנברג: אפשר ב-13:00 להתכנס

אוהד טל: אפשר ב-13:00? היועצת המשפטית

אוהד טל:  עד השעה 13:00 ניתן להגיש הסתייגויות ובשעה 13:30 אנחנו נתכנס שוב

אוהד טל:  אם לא רוצים להגיש, לא רוצים להגיש

אוהד טל:  אבל אני חייב לתת את האפשרות

אוהד טל:  אני לא יכול לא לתת אותה

אלון שוסטר: לזה קוראים פיליבסטר סטיפי, זה קורה לבד

אוהד טל: שוב פעם אני אומר, עד השעה 13:00 ניתן להגיש הסתייגויות

אוהד טל:  ב-13:30 נתכנס שוב ונצביע על ההסתייגויות ועל החוק בכללותו

אוהד טל:  בסדר? תודה רבה לכולם

אוהד טל:  שלום, צוהריים טובים

אוהד טל:  אנחנו בזמנים לחוצים

אוהד טל:  לא הוגשו הסתייגויות

אוהד טל:  נפלא, כל הכבוד לחברינו מהאופוזיציה

אוהד טל:  גם סיעת עוצמה יהודית לא הגישה הסתייגויות?      כיוון שאנחנו מכבדים את האופוזיציה שלנו אנחנו נשב ונמתין לחבר הכנסת אלון שוסטר שיגיע, כיוון שחשוב לו להיות פה נוכח ולהצביע בוועדה

אוהד טל:  אנחנו נמתין לו

אוהד טל:  כל עוד זה ייעשה כמובן לפני השעה 13:30

אוהד טל:  אז כיוון, בעיקרון כיוון שאין הסתייגויות, נכון? גברתי היועצת המשפטית

אוהד טל:  כיוון שאין הסתייגויות אנחנו בעצם נצביע

אוהד טל:  אנחנו רוצים על הסעיף ואז אנחנו בכללותו או על החוק?     

ניצן רוזנברג: בעצם הוועדה דחתה את כל ההסתייגויות שהוגשו להצעת החוק

אוהד טל: כן

ניצן רוזנברג: מאחר ונפתחה רוויזיה על הסעיף הספציפי הזה ולא הוגשו לגבי התיקון שנעשה הסתייגויות, אז בעצם מה שנותר זה להצביע על כל החוק בכללותו, כולל הסעיף הזה בנוסח שהוועדה עשתה את התיקון

אוהד טל: שמופיע בפניכם

אוהד טל:  אז אולי בואו, אם כבר בשביל הפרוטוקול גם נקריא את הסעיף המתוקן, השלם

אוהד טל:  כדי שכך גם נמשוך זמן עד שחבר הכנסת אלון שוסטר יבוא

אוהד טל:  בבקשה גברתי, את רוצה להקריא?     

ניצן רוזנברג: כן

ניצן רוזנברג:  זה סעיף 6ו(א) שהוא בסעיף 4 להצעת החוק

ניצן רוזנברג:           אם אנחנו מושכים את הזמן, אז אני רק אגיד שהדיון שהתקיים קודם בהרחבה בנושא, בסוגייה האוצרית הוא היה על ההסתייגות שבסוף לא נכנסה

ניצן רוזנברג:  לגבי הצעת החוק עצמה, ככל שהאוצר יסבור שמדובר כן בעלות תקציבית, אז בעצם במליאה מה שצריך כדי שהצעת החוק הזאת תעבור מבחינת הפרוצדורה, מבחינת חוק יסוד משק המדינה, זה או שההצבעה תתקבל ב-50 חברי כנסת או שזה יהיה בתמיכת ממשלה

אוהד טל: אוקיי, בסדר גמור

אוהד טל:  טוב, מה החדשות מכיוון חבר הכנסת שוסטר?      

קריאה: הוא מגיע, הוא כמה דקות מגיע

אוהד טל: הגיע חבר הכנסת שוסטר

אוהד טל:  אם כן, אנחנו נעבור להצבעה

אוהד טל:  מי בעד הצעת החוק ירים את ידו

אוהד טל:  שלושה

אוהד טל: הצעת החוק עברה פה אחד

אוהד טל:       תמיכת קואליציה ותמיכת אופוזיציה

אוהד טל:      חברים, זה רגע, באמת, איך אמר לי, אני יכול להסגיר אותך רם? כשיצאנו קודם מהחדר אמר לי רם שאנחנו עשינו פה היסטוריה הזאת

אוהד טל:  חוק שהוא באמת, הוא חשוב למדינת ישראל

אוהד טל:  הוא חשוב להתיישבות בנגב ובגליל, להרחבה, לכל כך הרבה אינטרסים אסטרטגיים של מדינת ישראל

אוהד טל:  ואני מודה לחברים מן האופוזיציה שבאמת ערכנו ימים ארוכים מאוד של דיונים כאן בצורה עניינית

אוהד טל:  במיוחד לך, חבר הכנסת שוסטר, שבאמת גם בימי חמישי ובשעות רבות ישבת כאן, הקדשת זמן וכוח ואנרגיה באמת לדיונים בוועדה

אוהד טל:  אני מודה לך

אלון שוסטר: תודה

אלון שוסטר:  גם זאת הזדמנות טובה א' להודות לך על הניהול המכבד והענייני

אלון שוסטר:  ולומר שבמציאות הסבוכה שבה אנחנו חלוקים על נושאים כבדי משקל חובתנו להתאגד ולחשק ולהאיץ את כל הרכיבים של המכנה המשותף באומה שלנו

אלון שוסטר:  זה מה שאנחנו עושים פה לטעמי

אוהד טל: זהו

אוהד טל:  באמת, יהי רצון שאנחנו נדביק באווירה הזאת גם דיונים בוועדות אחרות

אוהד טל:  אז תודה רבה לכם

אוהד טל:  רק בשביל הפרוטוקול, אני כרגע מגיש רוויזיה נוספת על החוק בכללותו ואנחנו נתכנס בשעה 13:55 כדי להצביע על הרוויזיה מחדש

אוהד טל:  תודה רבה לכולם

אוהד טל:  תודה רבה לחבר הכנסת קרויזר, יוזם החוק

אוהד טל:  תודה

אוהד טל: טוב, אחר הצוהריים טובים

אוהד טל:  התכנסנו כדי להצביע על הרוויזיה שאני הגשתי

אוהד טל:  חבר הכנסת אברהם בצלאל, אם אתה יכול להצביע כנגדי, אני אודה לך

אוהד טל:  תדחה את הרוויזיה שהצעתי

אוהד טל:  עוד 15 שניות

אוהד טל:  אנחנו נחכה 15 שניות לאלון שוסטר שיגיע

אוהד טל:  סתם

אוהד טל:  הרוויזיה על החוק בכללותו

אוהד טל:  רשאי

אוהד טל:  טוב חברים, מי בעד הרוויזיה? מי נגד? נמנע?      

אוהד טל: הרוויזיה לא התקבלה

אוהד טל:       החוק יעבור למליאת הכנסת להצבעה בקריאה השנייה והשלישית

אוהד טל:  מברך את כל החברים והשותפים לעשייה חשובה

אוהד טל:  את חברי הכנסת, את מנהל הוועדה, את דובר הוועדה, את מיכל, הייעוץ המשטי שבאמת עשה איתנו ימים כלילות, באמת, תרתי משמע, כדי לגרום לחוק הזה לעבור ובצורה הטובה והמאוזנת ביותר

אוהד טל:  אז תודה רבה לכם על העבודה המקצועית

אוהד טל:  אנשי חטיבת ההתיישבות שעבדו פה מאחורי הקלעים

אוהד טל:  תודה רבה לכולם

אוהד טל:  תודה רבה, משרד המשפטים, תודה רבה גם לכם